
П Р А В И Л А
ЗА ПРИЕМ ВЪВ ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ В ОБРАЗОВАТЕЛНАТА И НАУЧНА СТЕПЕН „ДОКТОР“









Чл. 1. (1) За докторанти могат да кандидатстват лица с придобита образователно-квалификационна степен "магистър".
(2) Обучението за придобиване на образователната и научна степен "доктор" се осъществява в редовна, в задочна или в самостоятелна форма на обучение. Редовната и самостоятелната форма на обучение са с продължителност до 3 години, а задочната – до 4 години.
(3) По изключение срокът може да бъде удължаван, но за не повече от една година.
(4) Обучението в докторантура се извършва по акредитирани от НАОА докторски програми.
(5) ВУТП обучава, утвърдения от Министерския съвет, брой на приеманите докторанти (държавна поръчка) и докторанти с индивидуално заплащане (платена докторантура) по програми, получили акредитация от НАОА, при условията и по реда на Закона за висшето образование.
(6) Обучението в докторантура се извършва в катедрите на ВУТП, където има поне едно хабилитирано лице от съответното акредитирано професионално направление.
Чл. 2. (1) Образователната и научна степен "доктор" може да се придобива и в условия на съвместно ръководство от български ръководител във висше училище или научна организация, получили акредитация за обучение в образователната и научна степен "доктор" от НАОА, и чуждестранен ръководител от акредитирано в съответната държава висше училище или научна организация за обучение в образователната и научна степен "доктор" или съответстващата и степен.
(2) Образователната и научна степен "доктор" по реда на ал. 1 се придобива в български и в чуждестранни висши училища и научни организации при сключен между тях договор за съвместно ръководство за обучение по ал. 1 и спазване на нормативните уредби на съответните държави и на правилниците на съответните висши училища и научни организации.
(3) Условията за прием, съвместно ръководство, разпределение на периодите на мобилност на докторанта, защитата на дисертациите и издаването на диплома се определят в договорите за съвместно ръководство за обучение по ал. 1.
(4) За извършеното обучение по реда на ал. 1 българските и чуждестранните висши училища или научни организации, които провеждат съвместното обучение, издават обща диплома за образователната и научна степен "доктор" или отделни дипломи с отбелязване в тях на съвместното ръководство.
Чл. 3. ВУТП обявява ежегодно в „Държавен вестник“ утвърдения от Министерския съвет брой на приеманите за обучение докторанти.
Чл. 4. (1) Приемът в редовна или задочна докторантура се извършва с конкурс, който се провежда не по-рано от един месец след изтичането на срока за подаване на документи.
(2) Конкурсът се обявява в „Държавен вестник” и на интернет страницата на   ВУТП. В обявата се посочват срокът и мястото за подаване на документите, както и периодът, в който ще се проведат конкурсните изпити.
[bookmark: _bookmark3]Чл. 5. (1) Кандидатите, желаещи да участват в конкурсни изпити за докторанти, подават заявление до Ректора, към което прилагат:
1. автобиография;
2. диплома за завършено висше образование на образователно квалификационна степен „магистър” и приложението към нея – в оригинал и по едно копие, или уверение за завършена образователно-квалификационна степен за кандидатите, които нямат изготвена диплома;
3. удостоверение за признато висше образование, ако дипломата е издадена от чуждестранно висше училище;
4. документ за платена такса за кандидатстване в размер, определен от Академичен съвет и утвърдени с Постановление на Министерски съвет;
5. други документи, удостоверяващи интересите и постиженията на кандидата в съответната научна област;
6. декларация по образец, че кандидатът не е бил обучаван за докторант по държавна поръчка.
(2) Заявлението с приложените към него документи се представят в сектор „Докторантура и академично развитие” по утвърден от Ректора график за прием на докторанти по държавна поръчка и целогодишно за докторантура на самостоятелна подготовка.
Чл. 6. (1) Допускането на кандидатите до участие в конкурса се извършва от комисия, включваща Председателя на Научния съвет, ръководителя на съответната катедра, хабилитирано лице от приемащата катедра и Експерт в сектор „Докторантура и академично развитие“.
(2) Комисията разглежда документите на кандидатите за съответствие с изискванията  за допустимост на ЗРАСРБ, на ППЗРАСРБ и  на  правилника на ВУТП, като взема решение за допускане в 20-дневен срок след изтичането на срока за подаване на документи.
(3) Експерт в сектор „Докторантура и академично развитие“ уведомява писмено на домашен и е-мейл адрес, предоставен в документите за кандидатстване, кандидатите за резултатите от допускането им до участие в конкурса, като за недопуснатите кандидати се посочват и мотивите за недопускането им. Уведомлението се изпраща най-късно един месец преди датата на първия изпит.
(4) Допуснатите кандидати се уведомяват от Експерт в сектор „Докторантура и академично развитие“ на домашен и е-мейл адрес, предоставен в документите за кандидатстване, за датата на изпитите, не по-късно от 15 дни преди датата на първия изпит. Към уведомлението се прилага конспект за изпита по специалността.
Чл. 7. (1) Недопуснатите до участие в конкурса кандидати могат в 7-дневен срок от датата на уведомяването да направят възражение до Ректора.
[bookmark: _bookmark4](2) Ректорът възлага на нова комисия от трима души - хабилитирани лица, да се произнесе по възражението. Въз основа на доклада на комисията, Ректорът взема окончателно решение в 10-дневен срок от получаване на възражението.
Чл. 8. (1) Конкурсът се състои от изпит по специалността и по чужд език, избран от кандидата. 
(2) Конкурсните изпити се провеждат от комисия, назначена от Ректора по предложение на ръководителя на съответната катедра, в която се включват най-малко трима хабилитирани преподаватели или доктори на науките по същата специалност.
(3) Конкурсните изпити по чужд език се провеждат от двучленна комисия, назначена от Ректора по предложение на директора на Департамент „Базисна подготовка“, в която могат да бъдат включени и нехабилитирани лица.
(4) Програмите за конкурсните изпити се изготвят от съответната катедра / департамент „Базисна подготовка“ и се публикуват на интернет страницата на ВУТП, не по-късно от 30 дни преди провеждането на конкурсните изпити.
Чл. 9. (1) Изпитът по специалността е писмен и устен с две самостоятелни оценки. Писменият изпит е с продължителност четири часа. До устен изпит се допускат получилите оценка най-малко много добър (4.50) на писмения изпит. Успешно издържали конкурса са кандидатите, получили средно аритметична оценка от писмения и устния изпит най-малко „много добър” (5.00) за докторанти по държавна поръчка и „много добър” (4.50) за докторанти срещу заплащане.
(2) До изпит по чужд език се допускат само кандидати, които успешно са положили изпитите по специалността. Успешно положили изпитите по езиците са кандидатите, получили оценка минимум „добър” (4.00).
(3) Оценките от конкурсните изпити се оформят с точност до 0,25.
(4) Конкурсните изпити за докторанти по държавна поръчка се провеждат по утвърден от Ректора график.
(5) Конкурсните изпити за докторанти в платена форма на обучение се провеждат през цялата година.
(6) Резултатите от всеки изпит се отразяват в протокол на изпитната комисия и се съобщават на кандидатите не по-късно от два дни след приключването му.
(7) Незрящи кандидат-докторанти полагат писмените изпити в устна форма.
(8) Правото по ал. 7 се упражнява при подадена молба от кандидат-докторанта до Ректора, към която се прилага копие от решението на ТЕЛК за установяване на увреждането. За подадената молба своевременно се уведомява председателят на съответната изпитна комисия.
Чл. 10. (1) Кандидатите, успешно положили изпитите по чл. 19, се класират според оценката от изпитите по специалността.
(2) Протоколите на изпитните комисии и всички документи на кандидатите по чл. 16 се предоставят на ръководителя на катедрата, в която ще се провежда обучението и се съхраняват в сектор „Докторантура и академично развитие“.
Чл. 11. Председателят на комисията, в седемдневен срок след приключване на конкурсните изпити, изготвя писмен доклад с комплексна оценка за всеки кандидат, завършващ с предложение за избор.
[bookmark: _bookmark5]Чл. 12. (1) Ръководителят на катедрата, в 7-дневен срок след постъпването на документите по чл. 22, внася доклад в Научния съвет, за резултатите от проведения конкурс. Докладът се предоставя на разположение на кандидатите за докторанти и на членовете на Научния съвет в 7-дневен срок преди заседанието на съвета. Кандидатите могат да правят писмени възражения до Научния съвет по предложението на комисията най-късно до деня преди заседанието.
(2) Решенията на Научния съвет се вземат с явно гласуване и обикновено мнозинство от присъстващите. Научният съвет може да утвърди за докторант всеки от успешно положилите конкурса кандидати.
(3) В случай, че на първо място са класирани двама или повече кандидати с равна оценка от изпита по специалността, Научният съвет избира един от тях, като се съобразява с оценката от изпита по чужд език, със средния успех от дипломата за висше образование, както и с документите, удостоверяващи интересите и постиженията на кандидатите в съответната научна област. Когато нито един от кандидатите не получи мнозинство, се провежда ново гласуване с участието на двамата кандидати, получили най-много гласове на първото гласуване, и за избран се счита кандидатът, получил повече гласове.
(4) Научният съвет взема решение с явно гласуване и обикновено мнозинство от присъстващите, за зачисляване на успешно издържалите конкурса кандидати. В решението се посочва и научният ръководител на докторанта по предложение на катедрения съвет. Научен ръководител може да бъде хабилитирано лице. 
(5) Когато характерът на подготовката и темата на дисертацията налагат, с решение на Научния съвет, на един докторант могат да бъдат определени и двама научни ръководители.
(6) [bookmark: _bookmark6]При продължително отсъствие на научния ръководител поради заболяване, командировка в чужбина или други обективни причини, Научният съвет може да определи за ръководител друг хабилитиран преподавател на негово място или втори ръководител.
Чл. 13. (1) Приемът в самостоятелна форма на обучение на докторанти, подготвили в основната част дисертационен труд за образователна и научна степен „доктор”, се извършва без изпит през цялата академична година.
(2) Кандидатът подава в съответната катедра проект на дисертационния труд, подготвен в основната му част и библиография.
(3) Кандидатът подава заявление до Ректора, към което прилага:
1. автобиография;
2. копие на дипломата за завършено висше образование на образователно квалификационна степен магистър и приложението към нея;
3. документ за платена такса – за кандидатите по чл. 21, ал. 5 от Закона за висшето образование, които не работят по основно трудово правоотношение с ВУТП;
4. документ за платена такса – за кандидатите по чл. 21, ал. 5 от Закона за висшето образование, които работят по основно трудово правоотношение с ВУТП.
(4) Ръководителят на катедрата определя двама хабилитирани преподаватели, които да рецензират представената част от дисертацията и да докладват пред катедрения съвет.
(5) За обсъждане на проекта за дисертация на рецензентите се заплаща възнаграждение в размер по тарифи, определени от Академичния съвет.
(6) Проектът на дисертационния труд се обсъжда от катедрения съвет в присъствието на кандидата в срок до 3 месеца от подаване на заявлението. Ако катедреният съвет одобри представената част от дисертацията, ръководителят на катедрата прави предложение до Научния съвет за темата на дисертацията, научната област, научния ръководител и индивидуалния учебен план за работа на докторанта.
(7) Въз основа на предложението по ал. 6, Научният съвет с явно гласуване и обикновено мнозинство от присъстващите взема решение за зачисляване на докторанта и утвърждава темата на дисертационния труд, научния ръководител и индивидуалния учебен план на докторанта.
(8) Докторантите, приети в самостоятелна форма на докторантура по реда на чл. 21, ал. 5 от Закона за висшето образование, които не работят по основно трудово правоотношение с ВУТП, заплащат за обучението си ежегодно сума в размер, определен със заповед на Ректора, въз основа на решение на Академичния съвет.
(9) Докторантите, приети в самостоятелна форма на докторантура, които работят по основно трудово правоотношение с ВУТП, заплащат размера на таксата по ал. 8, в редуциран от Академичния съвет, размер, покриващ само себестойността на обучението им. 
(10) Работещите на основно трудово правоотношение във ВУТП имат право да се възползват еднократно от преференциалните условия, описани в ал. 9.
Чл. 14. Въз основа на решението на Научния съвет по чл. 23, ал. 4 и чл. 24, ал. 8, Ректорът издава заповед за зачисляване на докторанта. В заповедта се посочват: 
1. формата на докторантурата;
2. първичното звено (катедрата), в което се организира обучението;
3. срокът на обучение; 
4. научната област или научните области; 
5. акредитираната докторска програма; 
6. научния ръководител; 
7. размерът на годишната такса за обучение, ако има такава, съгласно чл. 26, или на сумата по чл. 24, ал. 8 и чл. 24, ал. 9 и чл. 26, ал. 2.
[bookmark: _bookmark7][bookmark: _GoBack]Чл. 15. Докторантите, които се обучават в редовна и задочна форма на обучение, с изключение на приетите по реда на чл. 21, ал. 5 от Закона за висшето образование, заплащат ежегодно такса в размер, определен по реда на чл. 9, ал. 3, т. 7 от Закона за висшето образование. Те се освобождават от такса през последните две години от обучението си.
Чл. 16. Лица, завършили чуждестранни висши училища, могат да кандидатстват за докторанти, след като придобитото висше образование им бъде признато по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища и вътрешната нормативна уредба на ВУТП за признаване на придобито висше образование и завършени периоди на обучение в чуждестранни висши училища, както и за признаване на ОНС „доктор“ и научната степен „доктор на науките“, придобити в други висши училища и научни организации.
[bookmark: _bookmark8]Чл.17. (1) Лица, които не са български граждани и не са граждани на друга държава - членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария, могат да кандидатстват и да се обучават в докторантура:
1. в изпълнение на междуправителствените спогодби за образователен, културен и научен обмен;
2. съгласно актове на Министерския съвет;
3. при условията на чл. 95, ал. 8 от Закона за висшето образование.
(2) Кандидатите по ал. 1, т. 1 и 2 се приемат при условията и по реда, определени в съответната спогодба или в акта на Министерския съвет.
(3) Лицата по ал. 1, т. 3 се приемат при условията и по реда, определени в този правилник.
(4) При условията по чл. 95, ал. 8 на Закона за висшето образование могат да бъдат приемани и лица за подготовка на дисертационен труд за придобиване на научната степен „доктор на науките”.
(5) Лицата по ал. 1 могат да кандидатстват за докторанти и при условията и по реда за приемане на българските граждани, ако:
1. имат статут на постоянно пребиваващи на територията на Република България;
2. имат статут на бежанци;
3. притежават българско гражданство, удостоверено по определения от Министерския съвет ред.
Чл. 18. (1) Кандидатите за докторанти по чл. 28, ал. 1 подават следните документи:
1. заявление по образец, съдържаща кратки биографични данни и степента на владеене на чужди езици;
2. копие от документа за висше образование, от който да е видно, че кандидатът притежава магистърска степен;
3. медицинско свидетелство, издадено в срок един месец преди датата на кандидатстването и заверено от съответните органи в страната, от която лицето кандидатства;
4. списък на публикациите, ако има такива;
5. копие от документите за гражданство;
6. удостоверение за признато висше образование, ако дипломата е издадена от чуждестранно висше училище;
7. две снимки.
(2) Документите по ал. 1, т. 2 и 3 трябва да бъдат легализирани, преведени и заверени в съответствие с разпоредбите на международните договори на Република България с държавата, в която са издадени, а при липса на такива - по общия ред за легализациите, преводите и заверките на документи и други книжа.
(3) Кандидатите по чл. 28, ал. 1, т. 1 и 2 подават документите по ал. 1 в Министерството на образованието и науката.
(4) Кандидатите  по  чл.   28,  ал.  1,  т.  3  подават документите по ал. 1 във ВУТП.
(5) Решение за одобряване на кандидатите се взема от приемащото структурно звено в едномесечен срок от получаването на документите.
Чл. 19. Кандидатите за обучение в докторантура по чл. 28, ал. 1, т. 3 подават заявление до Ректора с кратки биографични данни и посочване на научната област, в която желаят да подготвят дисертация. Към заявлението се прилагат:
1. медицинско свидетелство, издадено в едномесечен срок преди датата на кандидатстване, преведено и заверено в съответствие с действащите международни договори;
2. диплома за завършено висше образование, легализирана, преведена и заверена в съответствие с действащите международни договори.
Чл. 20. (1) ВУТП изпраща в Министерството на образованието и науката документите на одобрените от тях кандидати по чл. 28, ал. 1, т. 3 - граждани на държави, за които се изисква издаване на виза за дългосрочно пребиваване в Република България, както и информация относно:
1. лични данни на кандидата - имената по паспорт на латиница, дата на раждане, място на раждане, гражданство;
2. наименование на научната специалност, образователна и научна степен, форма и срок на обучение;
3. езиковата и специализираната подготовка - степен на владеене на български език, наименование на основното звено, в което ще се проведе подготовката, продължителност на обучението;
4. размера на годишната такса за обучение и за езиковата и специализираната подготовка;
5. номера на банковата сметка, по която следва да бъде преведена таксата за обучение или за езиковата и специализираната подготовка.
(2) Информацията и документите по ал. 1 се подготвят от сектор „Докторантура и академично развитие“.
(3) Лицата, кандидатстващи при условията по чл. 95, ал. 8 от Закона за висшето образование, заплащат таксите за обучение след получаване на виза вид „D” и пристигане в Република България.
Чл. 21. (1) След обсъждане на представените документи на заседание на Катедрения съвет и по решение на Научния съвет, Ректорът издава заповед за зачисляване на одобрените кандидати за докторанти по чл. 28, ал. 1.
(2) ВУТП уведомява писмено Министерството на образованието и науката за записаните докторанти по ал. 1.
Чл. 22. (1) Докторантите по чл. 28, ал. 1 заплащат годишна такса за обучение в размер, определен по реда на чл. 9, ал. 3, т. 7 от Закона за висшето образование.
(2) Докторанти с двойно гражданство, едното от които е българско, заплащат 50 на сто от таксата за чуждестранни граждани.

